Tromsø baptistkirke

Tromsø baptistkirke er en kirke tilhørende Det Norske Baptistsamfunn. Kirken ligger i Tromsø sentrum, og rommer byens baptistmenighet. Dagens kirkebygg er fra 1970, men det har ligget baptistkirke på denne tomten siden 1872. Kirken er en arbeidskirke i betong, tegnet av arkitektene Magda og Vidar Corn Jessen. Bygget rommer også diverse næringsaktivitet.

Menigheten er den eldste baptistmenigheten i Nord-Norge, og ble opprettet 1. januar 1871. Allerede i 1872 kunne de reise eget kirkebygg på dagens tomt i Strandskillet 2. Menigheten hadde da over 100 medlemmer. Dette kirkebygget stod til 1969 da det ble revet for å gjøre plass for dagens kirkebygg.

Referanser

Eksterne lenker
Oppslag i Lokalhistoriewiki
Menighetens nettside

Baptistkirker i Norge
Kirker og kapell i Tromsø